Goeie nuus: Nuwe garnaalspesie ontdekDie sterrekyker-garnaal Foto: Universiteit van Kaapstad ŉ Nuwe garnaalspesie is in Valsbaai in die Wes-Kaap ontdek, het die Universiteit van Kaapstad Vrydag gesê. “Die ‘sterrekyker-garnaal’ is baie bekend aan duikers, maar die spesie is nog nooit vantevore deur marinebioloë aangeteken voordat die duiker, Guido Zsilavecz, monsters na die universiteit gebring het nie,” het Kemantha Govender, woordvoerder van die universiteit, in ŉ verklaring gesê. Prof. Karl Wittmann het die bevindinge in die internasionale joernaal, Crustaceana, gepubliseer en die klein garnaaltjie, tussen 10 en 15 mm lank, is na die duiker vernoem, Mysidopsis zsilaveczi. Die garnaal word gewoonlik ŉ “sterrekyker” genoem, aangesien dit blyk of sy oë permanent opwaarts kyk. Die groot “oë” dien egter net as ŉ afskrikmiddel vir roofdiere, aangesien garnale se oë nie ŉ pupil of iris het nie. Klik hier om meer te lees.